Α.Ο. Κιλκισιακός

Ο Α.Ο. Κιλκισιακός είναι μια επαγγελματική ομάδα ποδοσφαίρου που βρίσκεται στη πόλη του Κιλκίς. Έχει καταφέρει να μείνει 17 χρόνια στη Β' Εθνική, κάνοντας το καλύτερο τους σερί μέχρι τώρα. Από την σεζόν 2020-21 παίζει της Α1' Ε.Π.Σ. Κιλκίς.

Ιδρύθηκε το 1961 και έχει πολυετή παρουσία στα εθνικά πρωταθλήματα με κορυφαία του επίδοση τις συμμετοχές του στην Β΄ Εθνική, στην οποία αγωνίστηκε συνολικά 17 χρονιές. Έχει αγωνιστεί στα επαγγελματικά πρωταθλήματα ως ΠΑΕ με την επωνυμία Α.Ο. Κιλκισιακός ΠΑΕ. Την αγωνιστική περίοδο 2019-20 αγωνιζόταν στη Γ΄ Εθνική. Έδρα του αποτελεί το Δημοτικό Στάδιο Κιλκίς.

Ιστορία 

Ο Αθλητικός Όμιλος Κιλκισιακός ιδρύθηκε το 1961 έπειτα από την συγχώνευση της τοπικής «ΑΕΚ», του «Άρη Κιλκίς» και του «Μέγα Αλέξανδρου Κιλκίς». Την αγωνιστική περίοδο 1964-1965 αγωνίστηκε για πρώτη φορά στην ιστορία του στην Β' Εθνική Κατηγορία, παραμένοντας στην κατηγορία μέχρι και τη σεζόν 1966-1967. Το 1969 κατέκτησε το πρωτάθλημα Ε.Π.Σ. Κιλκίς και μέσω του ειδικού πρωταθλήματος ανόδου κέρδισε την επάνοδο στην Β΄ Εθνική, όπου καθιερώθηκε για 6 χρονιές από τη σεζόν 1969-70 μέχρι και τη σεζόν 1974-75. Το 1976 κατέκτησε το πρωτάθλημα Ε.Π.Σ. Κιλκίς και προκρίθηκε στο ειδικό πρωτάθλημα ανόδου όπου καταλαμβάνοντας την 1η θέση του 1ου ομίλου επέστρεψε στην Β΄ Εθνική στην οποία αγωνίστηκε για 4 συνεχείς χρονιές, από τη σεζόν 1976-77 μέχρι και τη σεζόν 1979-80. Τη σεζόν 1980-81 αγωνίστηκε στην Εθνική ερασιτεχνική κατηγορία, τρίτη τη τάξει εθνική κατηγορία και καταλαμβάνοντας τη 2η θέση του 4ου ομίλου κέρδισε ως δευτεραθλητής την επάνοδο στην Β΄ Εθνική στην οποία αγωνίστηκε τις χρονιές 1981-82 και 1982-83. Ακολούθησαν 2 χρονιές στην Γ΄ Εθνική κατηγορία για να αναδειχθεί πρωταθλητής στον Βόρειο όμιλο τη σεζόν 1984-85 και να επιστρέψει στην Β΄ Εθνική, όπου αγωνίστηκε εκ νέου τις χρονιές 1985-86 και 1986-87, σημειώνοντας τις τελευταίες του παρουσίες στην δεύτερη εθνική κατηγορία.

Τα επόμενα χρόνια καθιερώθηκε στα πρωταθλήματα της Γ΄ Εθνικής και της Δ΄ Εθνικής κατηγορίας. Το 1998 έφτασε στον τελικό του Κυπέλλου Ελλάδας ερασιτεχνών, όπου ηττήθηκε από τον Ακράτητο Άνω Λιοσίων στο ΟΑΚΑ. Τη σεζόν 2004-05 τερμάτισε στην 12η θέση του 2ου ομίλου της Δ΄ Εθνικής και υποβιβάστηκε στο πρωτάθλημα Ε.Π.Σ. Κιλκίς μετά από μια μακράς διάρκειας παρουσίας στα εθνικά πρωταθλήματα. Αμέσως την επόμενη περίοδο, 2005-06, αναδείχθηκε πρωταθλητής Ε.Π.Σ. Κιλκίς και προβιβάστηκε στην Δ΄ Εθνική. Το 2007 υπήρξε εκ νέου φιναλίστ του Κυπέλλου Ελλάδας ερασιτεχνών με αντίπαλο τη Δόξα Μεγαλόπολης. Τη σεζόν 2012-13 κέρδισε την άνοδο στην νέα ερασιτεχνική Γ΄ Εθνική, ενώ η τέταρτη εθνική κατηγορία έπαψε να υφίσταται από τη νέα σεζόν. Την επόμενη περίοδο 2013-14 ισοβάθμησε με τον Ορφέας Ελευθερούπολης, ωστόσο υστερώντας στους μεταξύ τους αγώνες με ισοπαλία 1-1 εκτός έδρας και ήττα με 0-2 εντός έδρας, τελικά κατέλαβε την 9η θέση του 1ου ομίλου της Γ΄ Εθνικής και υποβιβάστηκε εκ νέου στο πρωτάθλημα Ε.Π.Σ. Κιλκίς, καθότι είχε προηγηθεί η κατάργηση της Δ΄ Εθνικής.

Τη σεζόν 2014-15 αναδείχθηκε πρωταθλητής Ε.Π.Σ. Κιλκίς και διεκδίκησε την επάνοδο στην Γ΄ Εθνική μέσω του ειδικού πρωταθλήματος ανόδου χωρίς όμως επιτυχία, καθώς κατέλαβε τη 2η και μη προνομιούχο θέση πίσω από τον Απόλλων Κρύας Βρύσης. Έπειτα από 2 χρονιές, τη σεζόν 2016-17 αναδείχθηκε εκ νέου πρωταθλητής Ε.Π.Σ. Κιλκίς και κέρδισε απευθείας την άνοδο στην Γ΄ Εθνική. Η παρουσία του στην Γ΄ Εθνική ήταν σύντομη, καθώς την επόμενη χρονιά 2017-18 τερμάτισε στην 11η θέση του 2ου ομίλου και υποβιβάστηκε. Τη σεζόν 2018-19 κατέκτησε το πρωτάθλημα Ε.Π.Σ. Κιλκίς και κέρδισε την άνοδο στην νέα Γ΄ Εθνική ερασιτεχνική κατηγορία, πλέον 4η τη τάξει εθνική κατηγορία. Την σεζόν 2019-20 παρεβρέθηκε στην Γ' Εθνική κατακτώντας την 11η θέση με αποτέλεσμα τη σεζόν 2020-21 να υποβιβαστεί στην Α' Ε.Π.Σ. Κιλκίς.

Την τρέχουσα σεζόν βρίσκεται πάλι στην Α1' Ε.Π.Σ. Κιλκίς.

Διαχρονική αγωνιστική πορεία 
{| width=50%   
| valign=top |

| valign=top |

{| class="wikitable" 
|- width="230"
! Περίοδος
! Κατηγορία
! Θέση
!Άνοδος/Υποβιβασμός
|-
|width="52"|1991-92||width="140"|Δ΄ Εθνική||width="100" align="center"|1η θέση||width="100" align="center"|Άνοδος
|-
|width="52"|1992-93||width="140"|Γ΄ Εθνική||width="100" align="center"|8η θέση
|-
|width="52"|1993-94||width="140"|Γ΄ Εθνική||width="100" align="center"|7η θέση
|-
|width="52"|1994-95||width="140"|Γ΄ Εθνική||width="100" align="center"|15η θέση||width="100" align="center"|Υποβιβασμός
|-
|width="52"|1995-96||width="140"|Δ΄ Εθνική||width="100" align="center"|7η θέση
|-
|width="52"|1996-97||width="140"|Δ΄ Εθνική||width="100" align="center"|5η θέση
|-
|width="52"|1997-98||width="140"|Δ΄ Εθνική||width="100" align="center"|1η θέση||width="100" align="center"|Άνοδος
|-
|width="52"|1998-99||width="140"|Γ΄ Εθνική||width="100" align="center"|5η θέση
|-
|width="52"|1999-00||width="140"|Γ΄ Εθνική||width="100" align="center"|9η θέση
|-
|width="52"|2000-01||width="140"|Γ΄ Εθνική||width="100" align="center"|7η θέση
|-
|width="52"|2001-02||width="140"|Γ΄ Εθνική||width="100" align="center"|6η θέση
|-
|width="52"|2002-03||width="140"|Γ΄ Εθνική||width="100" align="center"|7η θέση
|-
|width="52"|2003-04||width="140"|Γ΄ Εθνική||width="100" align="center"|20η θέση||width="100" align="center"|Υποβιβασμός
|-
|width="52"|2004-05||width="140"|Δ΄ Εθνική||width="100" align="center"|12η θέση||width="100" align="center"|Υποβιβασμός
|-
|width="52"|2005-06||width="140"|Α1΄ ΕΠΣ Κιλκίς||width="100" align="center"|1η θέση||width="100" align="center"|Άνοδος
|-
|width="52"|2006-07||width="140"|Δ΄ Εθνική||width="100" align="center"|3η θέση
|-
|width="52"|2007-08||width="140"|Δ΄ Εθνική||width="100" align="center"|4η θέση
|-
|width="52"|2008-09||width="140"|Δ΄ Εθνική||width="100" align="center"|3η θέση
|-
|width="52"|2009-10||width="140"|Δ΄ Εθνική||width="100" align="center"|3η θέση
|-
|width="52"|2010-11||width="140"|Δ΄ Εθνική||width="100" align="center"|4η θέση
|-
|width="52"|2011-12||width="140"|Δ΄ Εθνική||width="100" align="center"|7η θέση
|-
|width="52"|2012-13||width="140"|Δ΄ Εθνική||width="100" align="center"|6η θέση||width="100" align="center"|Άνοδος
|-
|width="52"|2013-14||width="140"|Γ΄ Εθνική||width="100" align="center"|9η θέση||width="100" align="center"|Υποβιβασμός
|-
|width="52"|2014-15||width="140"|Α1 ΕΠΣ Κιλκίς||width="100" align="center"|6η θέση
|-
|width="52"|2015-16||width="140"|Α1 ΕΠΣ Κιλκίς||width="100" align="center"|5η θέση
|-
|width="52"|2016-17||width="140"|Α1 ΕΠΣ Κιλκίς||width="100" align="center"|1η θέση||width="100" align="center"|Άνοδος
|-
|width="52"|2017-18||width="140"|Γ΄ Εθνική||width="100" align="center"|11η θέση||width="100" align="center"|Υποβιβασμός
|-
|width="52"|2018-19||width="140"|Α1 ΕΠΣ Κιλκίς||width="100" align="center"|1η θέση||width="100" align="center"|Άνοδος
|-
|width="52"|2019-20||width="140"|Γ΄ Εθνική||width="100" align="center"|11η θέση||width="100" align="center"|Υποβιβασμός 
|-
|width="52"|2020-21||width="140"|Α1 ΕΠΣ Κιλκίς||width="100" align="center"|7η θέση
|-
|width="52"|2021-22||width="140"|Α1 ΕΠΣ Κιλκίς||width="100" align="center"|4η θέση
|}
|}Σύνολα συμμετοχών στα εθνικά πρωταθλήματα'''

Τίτλοι και διακρίσεις

Τίτλοι 
1 Πρωτάθλημα Γ΄ Εθνικής:
1984-85
2 Πρωταθλήματα Δ΄ Εθνικής:
1991-92, 1997-98
6 Πρωταθλήματα Α1 Ε.Π.Σ. Κιλκίς (10):
1963-64, 1968-69, 1975-76, 2005-06, 2016-17, 2018-19
10 Κύπελλα Ε.Π.Σ. Κιλκίς (10):
1975-76, 1991-92, 1995-96, 1996-97, 1997-98, 2004-05, 2005-06, 2006-07, 2012-13, 2014-15

Διακρίσεις 
Φιναλίστ Κυπέλλου Ελλάδας Ερασιτεχνών: 
1998: Ακράτητος Άνω Λιοσίων - Κιλκισιακός: 3-1
2007: Δόξα Μεγαλόπολης - Κιλκισιακός: 1-0
Φιναλίστ Κυπέλλου Ε.Π.Σ. Κιλκίς:
1980-81, 2007-08, 2008-09

Τμήμα ποδοσφαίρου γυναικών 
Το γυναικείο ποδοσφαιρικό τμήμα του συλλόγου ιδρύθηκε το 2015, όποτε και στα τέλη του Νοεμβρίου αυτού του έτους πραγματοποιήθηκε η πρώτη προπόνηση της ομάδας. Η επίσημη αγωνιστική πορεία του ξεκίνησε από τη σεζόν 2016-17, όποτε και δήλωσε συμμετοχή στο επίσημο πρωτάθλημα της Γ΄ Εθνικής. Τη σεζόν 2017-18, μόλις τη δεύτερη επίσημη χρονιά του, κατέκτησε την άνοδο στην Β΄ Εθνική κατηγορία. Από τη σεζόν 2018-19 αγωνίζεται στο πρωτάθλημα της Β΄ Εθνικής.

Παραπομπές

Εξωτερικοί σύνδεσμοι 

 Επίσημη ιστοσελίδα
 Φωτογραφία του Δημοτικού Σταδίου Κιλκίς στο stadia.gr

 
Αθλητικοί σύλλογοι Κιλκίς
Ιδρύσεις αθλητικών συλλόγων το 1961
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1961